kardosdrur/scandi-wiki huggingface dataset:
Gewiss-Ballan

Gewiss-Ballan, også kaldet det blå tog, var et cykelhold, der dominerede professionelle cykelløb i årene 1994 til 1996. 

Bjarne Riis kørte for holdet i 1994 og 1995, sammen med bl.a. Jevgenij Berzin, inden Riis skiftede til Team Telekom. 

Gewiss-Ballan satte en hastighedsrekord på en holdenkeltstart i Tour de France 1995, hvor de vandt foran ONCE. Hastighedsrekorden blev først slået i 2005. Gewiss-Ballan kørte 54,93 km/t over 67 km. Det slog Team CSC i 2005 med 57,30 km/t over 67,5 km. og Team Discovery med 57,32 på samme strækning.

Berzin vandt bl.a. Giro Italia i 1994 foran Marco Pantani og Miguel Indurain. I 1996, hvor Berzin fortsat kørte på Gewiss-Ballan vandt han bjergenkeltstarten i Tour de France foran hans tidligere holdkammerat Bjarne Riis. Af andre kendte ryttere på den tid var også Piotr Ugrumov, Nicola Minali, Giorgio Furlan på holdet.

Kildehenvisninger

Eksterne henvisninger 

Ophørte cykelhold fra Italien
Andrej Kasjetjkin

Andrej Grigorevitj Kasjetjkin (, ; født 21. marts 1980 i Qyzylorda) er en kasakhisk cykelrytter, der kørte for cykelholdet Astana Team. Han blev i 2006 udelukket fra Tour de France pga. dopinganklager.

Kasjetjkin er født i Qyzylorda, i den tidligere Kazakiske Sovjetiske Socialistiske Republik. Som barn, var han dygtig til sport som svømning og fodbold, indtil han fulgte hans storebros fodspor og begyndte at cykle.

Efter junior Verdensmesterskabet i Valkenburg, tog Kasjetjkin til Belgien, hvor han blev professionel i 2001 med Domo-Farm Frites holdet. I 2003, kom han over på Quick Step-Davitamon, og det efterfølgende år til det franske Crédit Agricole.

Efter to succesfulde sæsoner på holdet, kom Kasjetjkin over på Astana Team, hvor han fik gode resultater igennem hele 2006-sæsonen. I vinteren 2005, blev han gift med sin kæreste Nadja. Ægteparret fik deres første barn sammen den 9. juli 2007, mens Andrej var i gang med en etape af Tour de France 2007.

Kasjetjkin er en meget talentfuld bjergrytter, som han viste ved Tour de France 2005, hvor han kørte fra hans holdkaptajn Christophe Moreau på de store bjergetaper. Han er også en god tempospecialist.

Kasjetjkin var på 8. pladsen sammenlagt efter 15. etape af Tour de France 2007. Hvorefter hans Tour sluttede da hans hold Astana Team udgik fra løbet, efter at holdkaptajnen Alexander Vinokourov var blevet testet positiv for bloddoping.

1. august 2007 efter Tour de France 2007, blev Kasjetjkin testet positiv for bloddoping. Han blev da suspenderet fra Astana Team indtil resultaterne blev B-prøven klar. 31. august blev det bekræftet at også B-prøven var positiv, og han blev fyret af holdet.

Eksterne henvisninger 

 Officielle hjemmeside 
 Kasjetjkin testet positiv for bloddoping

Mandlige cykelryttere fra Kasakhstan
Igor Antón

Igor Antón Hernández (født 2. marts 1983) er en tidligere spansk (baskisk) professionel landevejsrytter.

I 2006 vandt Igor Antón 16. etape i Vuelta a España.

Eksterne henvisninger 

 

Mandlige cykelryttere fra Spanien
Lotto Dstny

Lotto Dstny er et professionelt cykelhold fra Belgien, der har status som UCI ProTeam.

Sæsoner

2023

Sejre

2022

Sejre

2021

Sejre

2020

Sejre

2019

Sejre

2018

Sejre

Hold efter år 
 Hold 2005
 Hold 2006

Eksterne henvisninger 

 

 
Etableret i 1985
Puttgarden

Puttgarden er et færgeleje (en færgehavn) ved Femern Bælt i det nordlige Tyskland. Færgehavnen ligger ved landsbyen af samme navn på øen Femern. Puttgarden er udgangspunkt for den kommende faste Femern Bælt-forbindelse til Rødbyhavn, som ventes færdig i 2028.

Historie
Den kombinerede bil- og jernbanefærge til Rødbyhavn i Danmark blev oprettet i 1963 som en del af Fugleflugtslinjen og erstattede færgeforbindelsen imellem Gedser og Großenbrode Kai. I dag besejles ruten af Scandlines.

Referencer

Eksterne henvisninger

Byer i Slesvig-Holsten
Færgehavne
Femern
Byer i Kreis Østholsten
Tyrkere

Tyrkere () eller tyrkiske folk () er et tyrkisk folkeslag og nation, som primært lever i Tyrkiet og taler tyrkisk, som er er det mest udbredte tyrkiske sprog. De udgør den største etniske gruppe i Tyrkiet og den største gruppe der taler tyrkiske sprog. Tyrkiske minoriteter findes i de lande, der tidligere var en del af Det Osmanniske Rige. Endvidere er der gennem moderne migration opstået et tyrkisk diaspora i især Vesteuropa.
I alt er der omkring 80 mio. etniske tyrkere, hvoraf 60 - 65 mio. lever i Tyrkiet.

Se også 
 Det tyrkiske mindretal i Tyskland

Referencer
Hvide ungdomstrøje

Den hvide ungdomstrøje er en af trøjerne i Tour de France. Alle, der deltager i Touren, som den 1. januar året efter ikke er fyldt 26 år, deltager også i ungdomskonkurrencen. Den rytter, der er bedst i klassementet, og som deltager i ungdomskonkurrencen, kan iføre sig den hvide ungdomstrøje. Ungdomskonkurrencen kom i 1975, og er blevet vundet af:

Vindere af den hvide ungdomstrøje 

Tour de France
Cykeltrøjer
Cat Stevens

Yusuf Islam (Cat Stevens) (født 21. juli 1948 som Steven Demetre Georgiou) er en britisk sanger og sangskriver. Hans forældre var restauratører, faderen var græsk-cypriot, og moderen svensk.

Efter at Stevens havde en nærdødsoplevelse i 1975, da han var ude at svømme ved Malibu Beach, trak han sig tilbage fra musikbranchen og konverterede i 1977 til islam og ændrede samtidig sit navn til Yusuf Islam. Efter 28 år kom han tilbage med sin Cat Stevens-stil og pladen An Other Cup den 14. november 2006.

Album udgivet som Cat Stevens 
 Matthew and Son (1966)
 New Masters (1967)
 Mona Bone Jakon (1970)
 Tea for the Tillerman (1970)
 Teaser and the Firecat (1971)
 Catch Bull at Four (1972)
 Foreigner (1973)
 Buddha and the Chocolate Box (1974)
 Saturnight (Live in Tokyo) (1974)
 Numbers (1975)
 Izitso (1977)
 Back to Earth (1978)
 Majikat (2005)
 Gold (2005 compilation)

Album udgivet som Yusuf Islam 
 The Life of the Last Prophet (1995)
 I Have No Cannons that Roar (1998)
 Prayers of the Last Prophet (1999)
 A is for Allah (2000)
 I Look I See (2003)
 An Other Cup (november 2006)

Eksterne henvisninger 

 YusufIslam.com
 

Sangere fra England
Personer der er konverteret til islam
One-Trick Pony (album)

One-Trick Pony er et album udgivet af Paul Simon i 1980 af Warner Bros. Records Inc.

Spor 
Alle sange er skrevet af Paul Simon.

Side et

Side to

2004-genudgivelse
 "Soft Parachutes" – 1:53
 "All Because of You" – 4:06
 "Spiral Highway" – 2:56
 "Stranded in a Limousine" – 3:10

Album fra 1980
Paul Simon-album
The Paul Simon Song Book

The Paul Simon Song Book er et album af Paul Simon udgivet i 1965 af pladeselskabet Columbia.

Numre:

 I Am A Rock
 Leaves That Are Green
 A Church Is Burning
 April Come She Will
 The Sound Of Silence
 A Most Peculiar Man
 He Was My Brother
 Kathy's Song
 The Side Of A Hill
 A Simple Desultory Philippic (or How I Was Robert McNamara'd Into Submission)
 Flowers Never Bend With The Rainfall 
 Patterns

Bonusnumre på genudgivet cd i 2004:

 I Am A Rock
 A Church Is Burning

Paul Simon-album
Debutalbum fra 1965
Debutalbum fra USA
Paul Simon (album)

Paul Simon er et album af Paul Simon udgivet i 1972 af Warner Bros. Records.

Indeholder følgende numre:

 Mother and Child Reunion
 Duncan
 Everything Put Together Falls Apart
 Run that Body Down
 Armistice Day
 Me and Julio Down By the Schoolyard
 Peace Like a River
 Papa Hobo
 Hobo's Blues
 Paranoia Blues
 Congratulations

Album fra USA
Album fra 1972
Elitserien

Elitserien er

 Svenska hockeyligan (1975-2013: Elitserien i ishockey)
 Handbollsligan (1990-2016: Elitserien i håndbold)
 Svensk handbollselit - (1989-2016: Elitserien i kvindehåndbold)
 Elitserien i bandy
 Elitserien i orientering
 Elitserien i volleyball for mænd
 Elitserien i volleyball for kvinder
Sudirman Cup

Sudirman Cup er verdensmesterskabet i badminton for landshold bestående af både mænd og kvinder. Mesterskabet er afholdt hvert andet år siden 1989, hvor det blev afviklet i Bung Karno Stadium i Jakarta, Indonesien. Turneringen er opkaldt efter Dick Sudirman, en tidligere indonesisk badmintonspiller, grundlægger af og mangeårig formand for det indonesiske badmintonforbund (Bulutangkis Seluruh Indonesia) samt bestyrelsesmedlem og vicepræsident for International Badminton Federation.

Sudirman Cup blev til og med 2001 afviklet i forbindelse med det individuelle VM i badminton, men siden 2003 er mesterskabet afviklet som en helt separat turnering med en selvstændig termin på den internationale badmintonkalender. Turneringen afgøres i form af holdkampe, der består af fem enkeltkampe: en herresingle-, en damesingle-, en herredouble, en damedouble- og en mixed double-kamp.

Der er ingen pengepræmier i Sudirman Cup. Dvs. at spillerne udelukkende spiller for deres lands ære og point til BWF's verdensrangliste.

Kina har vundet mesterskabet ti gange, Sydkorea tre gange og Indonesien en enkelt gang. Danmarks bedste placeringer er andenpladserne i 1999 på hjemmebane og 2011 i Kina, og derudover har det danske hold ni gange nået semifinalerne.

Format 

Der er ingen kvalifikationsturnering til Sudirman Cup. De deltagende hold bliver niveauinddelt baseret på deres tidligere resultater. Det er kun de 12 hold i det øverste niveau, der har chancen for at vinde selve Sudirman Cup-pokalen, mens holdene på de øvrige niveauer spiller om op- og nedrykning mellem niveauerne.

Pokal 

Selve Sudirman Cup-pokalen er 80 cm høj. Den er lavet af rent sølv, belagt med 22 karat guld, og den står på en ottekantet sokkel af jatitræ. Selve pokalen er formet som en fjerbold, hvorpå der står en kopi af Borobudur-templet. 

Pokalen blev fremstillet af Masterix Bandung Company og har kostet $ 15.000.

Resultater og placeringer

Medaljetabel

Placeringer 

75 lande har deltaget i Sudirman Cup. Deres placeringer er sammenfattet i nedenstående tabel. Listen er sorteret efter holdenes seneste Sudirman Cup-placering.

Kilder / eksterne henvisninger 
 Sudirman Cup 2007 
 Tournamentsoftware.com – Li Ning Sudirman Cup 2009

Noter 

 
Etableret i 1989
Frogn

Frogn er en kommune i Viken fylke som ligger i regionen Follo i Norge. Frogn grænser til Nesodden i nord, Ås i øst og Vestby i syd.

Kommunen består af den tidligere landkommune Frogn og købstaden Drøbak, som blev lagt sammen i 1962. Frogn omfatter flere øer i Oslofjorden, blandt andet Håøya på 229 meter over havet. Højeste punkt i kommunen er Kaholmen med Oscarsborg fæstning.

Personer fra Frogn

Johan Schreiner († 1967), historiker, medlem af Det Norske Videnskaps-Akademi
Siv Nordrum, politiker, journalist, statssekretær († 2021)
Dag Terje Andersen (1957-), politiker, regeringsmedlem, stortingspresident, stortingsmand
Pål Trulsen (1962-), olympisk mester, voksede op i Bærum, født i Drøbak
Solveig Kringlebotn (1963-), sanger, født i Drøbak

Kilder og henvisninger 

 Frogn Kommune 

Kommuner i Viken
Kommuner i Akershus
 
Oslofjorden
Drejebænk

En drejebænk er en maskine hvorpå man fastspænder et stykke træ eller metal og spinder det rundt. Her kan man så fjerne materiale fra emnet med et egnet stykke spåntagende værktøj, og dermed forme et objekt som er symmetrisk omkring dets egen akse, som fx en skakbrik.

Ved trædrejning på en drejebænk bruges drejerjern, der er en form for stemmejern, der holdes med hænderne og støttes mod et anlæg, der er en vandret skinne, der ligger tæt på emnet. 

Til jern- og metalbænke benyttes forskellige drejestål, der er spændt fast i en stålholder. Denne er monteret på en tværslæde, der giver mulighed for at bevæge stålet på tværs af drejeaksen. Tværslæden er igen monteret på hovedslæden, der kan føres på langs af drejeaksen langs drejebænkens vanger. På begge typer drejebænke kan særligt lange emner støttes i den frie ende af en pinol, der er en konisk spids, der kan rotere sammen med emnet. 

Forløberen for den moderne drejebænk var ledeskruedrejebænken.

Vridende værktøj
Håndværk
Sløjd
Boldklubben i Virum af 1982

Boldklubben i Virum af 1982 (eller B.82) er en dansk fodboldklub hjemmehørende i Virum, som blev stiftet i 1982. Fodboldklubben har i alt 11 hold hvoraf de 8 består af ungdoms- og børnehold. Fodboldklubben råder over et stort græsareal med plads til en 11-mandsbane og ca. fem 7-mandsbaner, som ligger placeret mellem Fuglsanggårdsskolen og Virum Gymnasium.
B.82 er en del SBU.

Ekstern henvisning 
B.82s officielle hjemmeside

Fodboldklubber under DBU Sjælland
Virum
Gjerdrum

Gjerdrum er en kommune i landskabet Romerike i Viken fylke i Norge. Den grænser i nord til Nannestad, i øst til Ullensaker, i sydøst til Sørum, i syd til Skedsmo og i vest til Nittedal. Kommunen ligger vest for elven Leira samt de skovklædte Romeriksåsene. I Gjerdrum bor der lidt over 5000 mennesker.

Personer fra Gjerdrum 

Christian Krohg († 1828), politiker, regeringsmedlem, stortingsmand
Theodor Larsen (†  1892), Norges sidste skarpretter.
Olaf Martin Devik († 1987), meteorolog, fysiker
Rolf Fladby, historiker († 1996)
Daniel Franck (1974 – )

Eksterne henvisninger 

Kommuner i Viken
Kommuner i Akershus
Romerike
Rasmus Søndergaard

Rasmus Søndergaard (født 1979) er en dansk skuespiller, improvisator, komiker, dramatiker og instruktør.

Han blev gift med arkitekten Line Stougaard i 2013, og sammen har de to drenge fra hhv. 2011 og 2016.

Teater 
 2008-? Medstifter og skuespiller i impro comedygruppen Specialklassen
 2007-2010 Fastansat skuespiller på Dacapo Teatret
 2005-2007 Kunstnerisk leder af Teater-Fabrikken

 2004-2011 Medstifter og skuespiller i teatersport-gruppen De Klaustrofobiske Kosmonauter

Har medvirket i større og mindre roller i følgende stykker. 1999 Ronja Røverdatter, 2000 En nat med John Mogensen, 2001 Slice of saturday night, 2001 Det man ikk' dør af, 2001 Frk. Nitouche, 2001 Alice i Eventyrland, 2001 Nøddebo Præstegård, 2002 Hair, 2002 Den Ny Cyrano, 2003 Stor Ståhej For Ingenting, 2003 Jesus Christ Superstar, 2004 ?, 2005 The full monty,

Film/tv 
 2012 Hotel Zimmerfrei (DR2 satire)
 2012 Casper og Lars præsenterer (TV2)
 2011 Zulu Comedy Galla (TV2 Zulu)

 2003 Grisebassen
 2003 Regel nr.1, -
 2002 Respekt 2000
 2001 Robyn

Reklamer 
 2007-2010 Div. interne reklamer og film til internt brug i virksomheder
 2005 Århus sporveje, -

Dramatik til teater og tv 
 2009 The Perfect Christmas (Teater Momentum)
 2009-? Worktitle "Omega Kristus" sitcom-pilot
 2009-? Worktitle "Gaden" sketchshow
 2007-2010 Fastansat dramatiker på Dacapo Teatret

 2001 Det man ikk' dør af
 2004 Tulipantræets hemmelighed
 2004 8.sal, tak!
 2004 Blodbrødre
 2005 Fusk og lusk i lingerifabrikken
 2005 Manden der valgte at lukke sig inde

Instruktioner 
 2002 Mit livs eventyr
 2003 Nøddebo præstegård
 2006 Europa i bronze (instr.ass.)

Eksterne Henvisninger 
 

Skuespillere fra Danmark
Hurdal

Hurdal er en kommune i landskabet Romerike i Viken fylke i Norge, ca. 80 kilometer fra Oslo. Den grænser i nord til Vestre Toten og Østre Toten i det tidligere Oppland fylke, i øst til Eidsvoll, i syd til Nannestad og i vest til Gran.

Natur og friluft 
 Fjellsjøkampen: Akershus' højeste top med 812 moh.
 Hurdalssøen: 175 moh., 13 fiskearter, maks. dybde 59 m.
 Hurdal skicenter med 4 skilifte, 10 nedfarter og gode forhold for alpine discipliner, snowboard og langrend.

Eksterne henvisninger 

Kommuner i Viken
Kommuner i Akershus
Romerike
Vintersportssteder i Norge
Andy Roddick

Andrew Stephen Roddick, i daglig tale Andy Roddick (født d. 30. august 1982 i Omaha, Nebraska) er en amerikansk tidligere professionel tennisspiller. Han har tidligere været rangeret som nr. 1 i verden. Han er kendt for sin hårde serv og sin kraftfulde forhånd. Han har rekorden for den hurtigste serv (249,5 km/t). Hans eksplosive spillestil egner sig bedst til de hurtige underlag og det er derfor ikke nogen overraskelse at han har nået sine bedste Grand Slam resultater henholdsvis på Wimbledons græs og US Opens hard court.

Andy Roddick vandt sin hidtil eneste Grand Slam titel i 2003 hvor han på hjemmebane i New York vandt US Open. Roddick lå nr. 1 på verdensranglisten fra d. 3. november 2003 til d. 1. februar 2004.

Efter en række skuffende resultater i første halvdel af 2006 ansatte Roddick i juli 2006 tennislegenden Jimmy Connors som sin nye træner. Dette trænerskifte har hjulpet gevaldigt på resultaterne og Roddick har på den korte tid siden Connors kom til været i 2 ATP-finaler i Cincinnati og Indianapolis hvoraf han vandt den førstnævnte men tabte den sidstnævnte.

Efter at have besejret Mikhail Youzhny i semifinalen stod han i september 2006 i sin 4. Grand Slam finale hvor han tabte i 4 sæt til verdensranglistens nr. 1 Roger Federer.

I 2009 var han for tredje gang i Wimbledonfinalen, men tabte for tredje gang til Roger Federer denne gang i 5 sæt, på trods af at han kun blev brudt én gang i hele kampen. Finalen gik over i historien som den længste og tætteste Wibledonfinale nogensinde. Resten af 2009 blev ikke nogen stor succes for Roddick der bl.a. røg hurtigt ud i US Open og senere måtte melde afbud til top 8 sæsonfinalenfinalen i London – han blev erstattet af 2009 Frenh Open finalisten Robin Söderling der i sin første runde slog Nadal, ligesom han tidligere på året gjorde i French Open.

Grand Slam resultater 

Tegnforklaring:

 – = Ikke deltaget
 1r = Slået ud i 1. runde
 2r = Slået ud i 2. runde
 3r = Slået ud i 3. runde
 4r = Slået ud i 4. runde
 QF = Slået ud i kvartfinalen
 SF = Slået ud i semifinalen
 F = Tabende finalist
 W = Vinder

Eksterne henvisninger 
 

Tennisspillere fra USA
Personer fra Omaha, Nebraska
Tennisspillere ved sommer-OL 2004
Tennisspillere ved sommer-OL 2012
Sergio Badilla Castillo

Sergio Badilla Castillo (født 30. november 1947) er en chilensk digter. Han anses for at være en af de vigtigste latinamerikanske digtere i den spansksprogede verden. Han er skaberen af den poetiske transrealisme i moderne lyrik og hans indflydelse gør sig direkte gældende hos senere generationer af digtere rundt om i verden, som derved viderefører den digteriske fantasi, der præger Castillos digtning.

Poeten har i et interview udtalt, at han betragter sig selv som "[en] tilværelse som lever mellem tidens illusion og billedernes dialog i det tidlige univers".

Hans seneste digtsamlinger blev modtaget meget varmt af den samtidige kritik. De "tager læseren med på en rejse i en vildtvoksende labyrint af fascinerende, figurative billeder".

Vigtige værker 
 La Morada del Signo. (Tegnets opholdssted), Stockholm; Bikupa, 1982. Digte. 
 Cantonírico (Oniriske sang), Madrid; Ediciones LAR, 1983. Digte. 
 Reverberaciones de Piedras Acuáticas (Tilbagespejler av vandstener), Stockholm; Bikupa, 1985. Digte. 
 Terrenalis. Stockholm; Bikupa, 1988. Digte. 
 Saga Nórdica. (Nordisk saga), Stockholm; Bikupa. 1995. Digte. 
 La Mirada Temerosa del Bastardo (Bastardens frygtede blik), Valparaisos Regionale Kulturråd. 2003. Digte 
 Poemas Transreales y Algunos Evangelios (Transrealistiske digte og nogle evangelier) Aura Latina, 2005. Digter.

Digtere fra Chile
Personer fra Chile
Texasrevolutionen

Texasrevolutionen (2. oktober 1835 til 21. april 1836) var et oprør af kolonister fra USA og Tejanoer (texanske mexikanere) i den mexicanske provins Coahuila y Tejas, der gjorde væbnet modstand mod den mexikanske centralregering. Oprøret var en del af et større oprør mod centralregeringen og omfattede andre provinser, der var modstandere af den mexikanske præsident Antonio López de Santa Anna. Det var alene Tejas-provinsen, der lykkedes at løsrive sig fra Mexico, og området erklæerede sig herefter som selvstændig republik under navnet Republikken Texas, der efter knap ti år tilsluttede sig USA. 

Revolution begyndte i oktober 1835 efter et tiår af politiske og kulturelle konfrontationer mellem den mexikanske centralregering og den voksende befolkning af amerikanske bosættere i Tejas-området. Den mexikanske regering var løbende blevet mere centralistisk og befolknigen blev undergivet flere restriktioner, herunder særlig begrænsninger af immigration fra USA. Revolutionen var udløst af at Mexicos præsident i 1835 forkastede den hidtidige forfatning af 1824 og proklamerede en ny.

Krige i 1800-tallet
Revolutionen
Mexicos historie
Peter Aude

Peter Lennart Aude (født 19. januar 1957 i København) er en dansk skuespiller, som blev uddannet fra Aarhus Teater i 1985 og var herefter engageret ved teatret.

Sidenhen kom han til de københavnske scener, hvor han bl.a. var knyttet til Bellevue Teatret, Bådteatret, Ungdommens Teater og Folketeatret. I de senere år har man kunnet opleve ham i en række reklamefilm og han har ligeledes lagt stemme til mange tegnefilm. I tv har han medvirket i serierne TAXA, Toast, Rejseholdet, Nikolaj og Julie og julekalenderen Gufol mysteriet. Peter Aude er desuden udnævnt kunstnerisk leder af Musikteatret Vejle.

Filmografi

Som skuespiller 
 Kajs fødselsdag – 1990
 Elsker, elsker ikke (film fra 1995) – 1995
 Tøsepiger – 1996
 Albert – Rapollo – 1998
 Klinkevals – 1999
 Olsenbandens første kup''' 1999-2000, TV series
 Slip hestene løs – Pedel – 2000
 Fukssvansen – 2001
 Oh Happy Day – 2004
 Vikaren – 2007
 Gudsforladt – 2014

 Som stemmelægger 
 Space Jam (1996) – Shawn Bradley, Monstar Blanko og Monstar Nawt
 Powerpuff pigerne (1998-2005) – Mojo Jojo
 Sly 2 – (2004) Jean Bison
 Stor Ståhaj – Luca – 2004
 Kejserens nye flip – Pacha – 2000
 Monsters, Inc. – James P. "Sulley" Sullivan – 2001
 Samurai Jack (2001-2004) – Aku
 Batman: The Animated Series (1992-1995) – Batman
 Batman - Dødsenglen (1993) - Batman/Bruce Wayne
 Superman: The Animated Series (1996-2000) - Batman/Bruce Wayne
 The New Batman Adventures (1997) - Batman/Bruce Wayne
 The New Superman/Batman Adventures (1997) - Batman/Bruce Wayne
 Batman & Mr. Freeze: SubZero (1998) - Batman/Bruce Wayne
 Justice League (2001-2004) - Batman/Bruce Wayne
 The Batman (2004) - Batman/Bruce Wayne
 Justice League Unlimited (2004-2006) - Batman/Bruce Wayne
 Ice Age – 2002
 Xiaolin Showdown (2003-2006) – Master Fung
 Phineas & Ferb (2009-) - Major Monogram
 Sådan træner du din drage (2010) - Havblik Den Vældige
 Ronal barbaren (2011) - Gundar
 Sådan træner du din drage 2 (2014) - Havblik Den Vældige
 BIONICLE: Lysets Maske (2003) - Makuta Teridax
 BIONICLE 2: Legenderne om Metru Nui (2004) - Makuta Teridax
Ninjago: Masters of Spinjitzu - Bueskytte-ånden, Cyrus Borg, Overlord og mange andre biroller

 Serier 
 Taxa - Betjent
 Rejseholdet'' - Graff

Eksterne henvisninger 
 

Skuespillere fra Danmark
Tegnefilmsdubbere fra Danmark
Personer fra København
Personer i Kraks Blå Bog
Tré Cool

Tré Cool (døbt Frank Edwin Wright III, født 9. december 1972) er trommeslager i punk-/rockgruppen Green Day.

Han blev født i Frankfurt i Tyskland, men som ung flyttede han til Californien, hvor han boede lige ved siden af pladeselskabet Lookout Records. Igennem dem lærte han Green Day at kende, da det var det første pladeselskab Green Day arbejdede for. Tré Cool blev medlem af Green Day i 1990, da bandets ekstrommeslager, Al Sobrante, droppede ud af bandet efter deres første turne. Herefter blev Green Day dannet som vi kender dem i dag, hvor Tré Cool er deres hyperaktive og talentfulde trommeslager. Ved MTV-Awards 1995 besteg Tré Cool Universal Studios jordklode.

Tré Cool blev i marts 1995 gift med Lisea Lyons, men parret blev kort efter skilt. I 2000 blev han atter gift, denne gang med veninden Claudia, men også dette ægteskab blev opløst, da parret i 2003 blev skilt.

Referencer

Eksterne henvisninger 

 

Trommeslagere fra USA
Green Day
Bobslæde

Bobslæde bruges om en formstøbt pulk, som er meget udbredt i Danmark. Typisk har de meder der ikke går ret langt ned i sneen, og det meste af slædens overflade vil være i kontakt med sneen. Derfor bærer den godt selv på relativ tynd sne i modsætning til en kælk der som regel kræver mere eller hårdere sne.

Derudover er bobslæde en vintersportsgren, hvor deltagerne skal få en strømlinet, halvvejs overdækket slæde hurtigst muligt ned ad en stejl bane.

Der er enten være 2 eller 4 mand om bord på en bobslæde. Dette betegnes henholdsvis toerbob (2-mands-bob) og firerbob (4-mands-bob).

Bobslæde har været en olympisk sportsgren siden 1924 (Chamonix), men kvinderne måtte vente til 2002 før de kom på det olympiske program.

Der køres på lukkede, formstøbte baner med skarpe kurver, som kræver stor teknisk kunnen og holdsamarbejde. Afgørende for et holds succes er især evnen til at lave en hurtig start. Sporten kræver dermed sprintstærke udøvere.

Danmark har aldrig vundet medaljer ved store konkurrencer, men et dansk hold forsøgte dog at kvalificere sig til Vinter-OL 2006.

Sportsudstyr
 
Slæder